fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi en fi fi fi en fi fi fi fi en fi fi fi fi fi fi fi fi en fi fi fi en fi fi fi en fi fi fi en fi fi fi en fi fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Maailmanlista uudistui: LIV:lle ei heru pisteitä, mutta häviäjä on myös DPWT - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Maailmanlista uudistui: LIV:lle ei heru pisteitä, mutta häviäjä on myös DPWT
Teksti Marko Kuivasaari Torstaina 11. elokuuta 2022
LIV Golfin kiertueelle siirtynyt Patrick Reed on putoamassa lähiaikoina maailmanlistan top 50:stä. Kuva: Getty Images
DPWT uhkaa uudistusten jälkeen jäädä pahasti PGA Tourin varjoon.
Uudistettu golfin miesten maailmanlista ei tarjoa jatkossakaan OWGR-pisteitä LIV Golfin kilpailuista. Asia kävi ilmi, kun Official World Golf Ranking julkaisi päivitetyn luettelon, jossa on mainittuna kaikki 23 kiertuetta, joista maailmanlistan pisteitä on vastedes saatavana.
Sauditaustaisen LIV Golfin päättäjät tapasivat heinäkuussa Skotlannin St Andrewsissa pelatun Open Championshipin yhteydessä maailmanlistan edustajia tavoitteenaan päästä ranking-kiertueeksi. Anomuksen sisään jättänyttä LIV Golfia ei kuitenkaan OWGR:n luettelossa rankingin virallisten kiertueiden joukossa näy.
Ratkaisu merkitsee sitä, että LIV Golfin pelaajilla ei ole varsinaista reittiä päästä major-kilpailuihin. Paikka neljään suurimpaan turnaukseen aukeaa automaattisesti maailmanlistan 50 parhaalle, mutta pistekertymän polkiessa paikoillaan, pelaajien sijoitus rankingissa heikkenee vauhdilla. LIV Golfin pelaajista kymmenen mahtuu vielä tuoreimmalla maailmanlistalla top 50:een.
Entisille major-voittajille myönnetyt osallistumisoikeudet eivät ole sidoksissa maailmanlistaan. Heitä on LIV-pelaajien joukossa useita, joten kohukiertueen pelaajia nähtäneen jatkossakin majoreissa, elleivät turnausten taustalla olevat organisaatiot ja järjestöt muuta käytäntöjään.
Scottie Scheffler tulee jäämään viimeiseksi vanhan OWGR-systeemin alla toimineen maailmanlistan ykköseksi. Kuva: Getty Images
OWGR:n näkökulmasta päätöstä tehdessä iso merkitys on luonnollisesti ollut sillä, että LIV Golf ei tue omilla toimintatavoillaan ja ratkaisuillaan perinteistä kansainvälistä kilpagolfjärjestelmää. Ongelmallinen on myös kiertueen turnausten niukka osallistujamäärä ja se, että ilman karsintaa pelattavat kilpailut ovat vain 54 reiän mittaisia.
Myös sivustonsa uudistaneen OWGR:n entisessä systeemissä listan top 200 -pelaajien lukumäärä ratkaisi, kuinka paljon kustakin turnauksesta on saatavissa maailmanlistan pisteitä. Tämän tilalle on kehitetty niin sanottu Strokes Gained World Rating -menetelmä, jossa otetaan huomioon jokaisen kilpailijan taitotaso ja kilpailukierroksen suhteellinen vaikeus.
Samalla turnausten minimipistemäärät poistuvat. Toisin kuin aiemmin, jatkossa kaikki jatkokierroksille edenneet pelaajat pääsevät osallisiksi maailmanlistan pisteistä. Suuruudeltaan viikonloppuna jäännössijoille päätyneiden pelaajien pisteet tulevat olemaan PGA Touria lukuun ottamatta marginaalisia.
Muutoksen jälkeen DP World Tourin kilpailuista saatavien pisteiden avulla on entistä vaikeampaa nousta maailmanlistalla kärkipäähän.
Torstaina Memphisissä alkavan PGA Tourin pudotuspelisarjan avauskilpailussa on mukana vajaat 40 pelaajaa maailmanlistan top 50 -listalta. Voittaja kuittaa 2,7 miljoonan dollarin palkintosumman ohella 68,5 maailmanlistan pistettä. Samaan aikaan Pohjois-Irlannissa pelattavassa DP World Tourin kilpailussa voittajalle heltiää 250 000 taalaa ja ainoastaan kahdeksan OWGR-pistettä. Epäsuhta on ilmeinen.
Maailmanlistan uudistus on herättänyt kritiikkiä. Kontrasti kahden pääkiertueen turnauksissa on huomattava, vaikka etenkin tämän viikon kisoissa ja niiden pelaajien keskimääräisessä menestyshistoriassa valtavia eroja onkin. Silti voidaan perustellusti väittää, että muutoksen jälkeen DP World Tourin kilpailuista saatavien pisteiden avulla on entistä vaikeampaa nousta maailmanlistalla kärkipäähän.
Monen pelaajan tavoite on top 50, sillä se aukaisee portit majoreihin. DPWT:n kautta tavoitteen saavuttaminen vaikeutuu nyt entisestään.
Muutos tarkoittaa myös sitä, että eteläafrikkalaisen Sunshine Tourin ja Australian Tourin kaltaisten kiertueiden kilpailuista saatavat pisteet jäävät jatkossa hyvin pieniksi, ellei olemattomiksi. Samalla on muistettava, että maailmanlistan muutos lanseerataan aikana, jolloin PGA Tourin ja DP World Tourin välinen kuilu on suurimmillaan. Se on jaossa olevien pisteiden valossa omiaan lisäämään epäreiluuden tunnetta.
Tulevana maanantaina päivitettävä maailmanlista on ensimmäinen, jossa viimeisimmät muutokset on otettu huomioon. Tilastonikkarit tulevat todennäköisesti ylläpitämään pitkään vanhaa järjestelmää uuden rinnalla, jotta muutosten todellisia vaikutuksia voidaan arvioida kattavammin.
Lue seuraavaksi: PGA Tourille merkittävä ”erävoitto” – LIV Golfin pelaajilla ei ole asiaa FedEx Cupin finaalisarjaan
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Aamuvirkkuna kentällä ollut Matilda Castren säilytti asemansa kolmannella kierroksella
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Lyhyen karsiutumisputkensa katkaissut Matilda Castren: ”Se piristää mieltä, kun saa pelata viikonloppunakin”
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Hankalat lipunpaikat ja navakka tuuli Castrenin ja Nuutisen kiusana Texasissa
Kiira Riihijärven huippukierros jo lähes sinetöi LPGA Tourin pelioikeuden
Artikkelin kommentit (8 kpl)
11 elokuun, 2022 16:51
USA:laisen PGA Tourin pyrkimys monopoliasemaanko tässä on kysymyksessä? OWGR:n omistajat (ja päättäjät) ovat nimittäin the PGA of America, the International Federation of PGA Tours, the USGA, the PGA Tour, Augusta National, the R&A and the PGA European Tour. Keskittämällä rankinpisteiden kertyminen käytännössä vain PGA Tourin hallinnoimiin kilpailuihin, muut kiertueet kuivuvat kokoon ja menettävät katsojien kiinnostuksen (ja rahat). Niistä tulee challence-toureja PGA Tourille pääsemiseksi. Ja sinnehän kaikki ne haluavat, joilla on tähtäimenä Majoreihin osallistuminen. Ilman PGA Tourin pisteitähän Majoreihin ei kohta ole mitään asiaa.
Minun mielestäni OWGR ja PGA kaivavat omaa kuoppaansa dilutomalla muiden mantereiden tourien asemaa.
Kirjaudu sisään vastataksesi Ilmoita asiaton viesti
11 elokuun, 2022 20:27
Tässä olisikin saattanut olla se saudirahalla pyörivän kiertueen rakentava markkinarako maailman golfjärjestelmässä: jonkinlainen laajennettu WGC-sarja (cutin puute ei tunnu olevan tässä se todellinen ongelma kun miettii esim. Hero World Challengea), jonka osakilpailut (10-15 vuodessa) olisivat Australiassa, Etelä-Afrikassa, Aasiassa, Euroopassa, miksei latinalaisessa Amerikassakin. Ei kisoja USA:ssa eikä PGA:n kaikkein arvostetuimpien turnausten kanssa päälläkkäin. Sisäänpääsy maailmanlistan perusteella + kiintiöpaikkoja alueellisille kiertueille hieman saman tyyliin kuin US Openiin on ollut nyt pari vuotta DPWT:llä. Perinteinen neljän kierroksen kisa joko cutilla tai ilman. Erinomainen mahdollisuus A) tarjota huippugolfia eri maiden yleisöille ja B) alueellisten kiertueiden mukaanlukien myös DPWT pelaajille kerätä OWGR-pisteitä (joka sitten kertautuisi heidän osallistuessaan omien kiertueidensa kisoihin paremmalla rankingillaan). Ei sopimuspelaajia vaan esim. nyt Mickelsoniin tuhlatut rahat olisivat palkintopotissa ja rahat jaettaisiin oikeasti monestyksen perusteella.
Tuo rahan eettisesti arveluttava alkuperä ei taida olla tässä muille kiertueille se todellinen kynnyskysymys, PGA:nkin retoriikka on mennyt viime aikoina enenevässä määrin poispäin saudien ihmisoikeusrikkomuksista kohti isänmaallisuuden korostamista.
Kirjaudu sisään vastataksesi Ilmoita asiaton viesti
12 elokuun, 2022 08:41
Olisi European tourin (DP world tour) kannattanut sittenkin lähteä LIV kelkkaan ja antaa LIV pelaajien pelata vapaasti myös European tourin kisoja. Olisi nostanut merkittävästi European touriin kohdistuvaa mielenkiintoa ja kyseisen tourin tasoa. PGA tour yrittää selkeästi vastaiskuna LIV tourille korostaa monopoliasemaansa huippugolfissa ja tästä kärsii koko laji. Ei hyvä…
Kirjaudu sisään vastataksesi Ilmoita asiaton viesti
12 elokuun, 2022 10:11
Tämän kaiken mylläkän takana on vain yksi henkilö, joka kuvittelee olevansa maailman napa. Pikku Napoleon Monahan tekee paniikissa tuhoisia päätöksiä. Lisää valuu pelaajia LIV Tourille. Eikä syyttä. LIVltä saavat matkalaukullisen tai useamman täynnä 10x100x100 USD setelinippuja, yksi nippu on 100 000 USD. Sillä pelaajien omat taustamurheet on hoidettu ja voi keskittyä pelaamiseen ja siihen tarvittavaan harjoitteluun.
Kirjaudu sisään vastataksesi Ilmoita asiaton viesti
12 elokuun, 2022 19:02
Onneksi on vielä moraaliltaan kunniallisia pelaajia,jotka eivät likaa käsiään noihin verirahoihin…
Kirjaudu sisään vastataksesi Ilmoita asiaton viesti
12 elokuun, 2022 13:21
Kuinka kauan saudit syytävät satoja miljoonia vuosittain tähän hommaan? Mitä sitten tapahtuu, kun rahahanat menevät tukkoon? Luultavasti nuo jo golfillisessa eläkeiässä olevat michelsonit ja stensonit ym. lopettavat ja nuoremmat yrittävät karsia PGA-tourille ja DPwt:lle, jos huolitaan takaisin.
Kirjaudu sisään vastataksesi Ilmoita asiaton viesti
12 elokuun, 2022 13:34
Tuolla tekstissä verrattiin isoimman tourin yhtä isointa kisaa pienemmän tourin yhteen pienimpään kisaan. Tekstiä lainaten:” Epäsuhta on ilmeinen”.
Kirjaudu sisään vastataksesi Ilmoita asiaton viesti
12 elokuun, 2022 17:00
Keskisuurten ja pienten tourkisojen voittajat/Top5-pelaajat
Kirjaudu sisään vastataksesi Ilmoita asiaton viesti
Oma kommentti Peruuta vastaus
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oppaana Kenttäranking: Itä-Suomessa vaihtui kärjen järjestys – Top 10:een kolmaskin kenttä
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.